turjo4nis/wikipedia-bn-dump-20250701 huggingface dataset:
রামতারণ সান্যাল

রামতারণ সান্যাল  (English Ramtaran Sanyal ) ( ১৮৫৮ - ২৩  অক্টোবর  ১৯১২) ছিলেন বিখ্যাত সংগীতাচার্য ও মঞ্চাভিনেতা। উনিশ শতকের দ্বিতীয়ার্ধে বাংলা নাট্যজগতে নাট্যগীতির অগ্রগণ্য সুরস্রষ্টা ছিলেন তিনি।

সংক্ষিপ্ত জীবনী 

রামতারণ সান্যালের জন্ম ব্রিটিশ ভারতের অধুনা বাংলাদেশের ফরিদপুর বর্তমানে রাজবাড়ি জেলার বালিয়াকান্দি উপজেলার খালকুলা গ্রামে। পিতা বৈকুণ্ঠতারণ সান্যাল ।

রামতারণ বিভিন্ন গীতিনাট্যের সুর ও তাল শিক্ষা দিতেন। নাট্যজগতে প্রথম সুরারোপ করেন "আদর্শ সতী" নাটকে। এই নাটকে সত্যবানের ভূমিকায় এবং "কামিনীকুঞ্জ" নাটকে শ্রীকৃষ্ণের ভূমিকায় অভিনয় করতেন। ১৮৭২এ প্রতিষ্ঠিত সাধারণ রঙ্গালয়ের প্রথম যুগে নাট্যগীতির অগ্রগণ্য সুরস্রষ্টা ছিলেন তিনি। ১৮৭৬ খ্রিস্টাব্দের ১৯ শে ফেব্রুয়ারি গ্রেট ন্যাশনাল থিয়েটারে অভিনীত উপেন্দ্রনাথ দাস রচিত প্রবল আলোড়ন সৃষ্টিকারী ব্যঙ্গনাট্য 'জগদানন্দ ও যুবরাজ'-এর সঙ্গীত পরিচালক ছিলেন তিনি। ১৮৭৬ খ্রিস্টাব্দের ৪ঠা মার্চ গ্রেট ন্যাশনাল থিয়েটারে গীতি নাট্য ‘সতী কি কলঙ্কিনী’ অভিনয়কালে কলকাতা পুলিশের ডেপুটি কমিশনার প্রেক্ষাগৃহে প্রবেশ করে থিয়েটারের মালিক, নাট্যকার ও অন্যান্য কলাকুশলীদের গ্রেপ্তার করে। তাঁদের মধ্যে সঙ্গীত পরিচালক রামতারণ সান্যালও ছিলেন। এই বছরেই ইংরাজ সরকার লাগু করেন কুখ্যাত নাট্যনিয়ন্ত্রণ আইন। বাংলার সাধারণ রঙ্গালয়ের বয়স তখন সবেমাত্র চার বছর। রামতারণের পূর্বে থিয়েটারে সঙ্গীত শিক্ষা দিতেন মদনমোহন বর্মন। সঙ্গীত পরিচালক রূপে থিয়েটারে প্রবেশ করলেও রামতারণ অভিনয়ও করতেন গিরিশচন্দ্রের অনেক নাটকে সঙ্গীত পরিচালনার সঙ্গে অভিনয়ও করেছেন। তার পূর্বে  নাটকের গানে পুরাতন গানের প্রচলিত সুর ব্যবহার করা হত। সেই অনুযায়ী নাট্যকাররা তাদের মনের মত কথা বসাতেন। গিরিশচন্দ্রও এই রীতিতে নাট্যগীতি রচনা করতেন। রামতারণই প্রথম গিরিশচন্দ্রকে বললেন তার মনের মত নাট্যগীতি রচনা করতে এবং গানের নাটকীয়তার প্রকৃতি অনুসারে সুর রচনা শুরু করেন। অর্থাৎ সুর অনুযায়ী কথা নয় কথা অনুযায়ী সুরসংযোগ। নাট্যসঙ্গীত রচনার ক্ষেত্রে এ ছিল এক আমূল পরিবর্তন। গিরিশচন্দ্রের বহু কীর্তিমান নাটক 'চৈতন্যলীলা', বেল্লিক বাজার, মলিনা বিকাশ, পারস্যপ্রসূন, 'প্রফুল্ল', মায়াতরু, প্রভাস যজ্ঞ, মোহিনী প্রতিমা, মলিনমালা,পলাশীর যুদ্ধ, 'বিল্বমঙ্গল ঠাকুর' প্রভৃতি মঞ্চসফল নাটকে নাট্যসঙ্গীত রচনা করেছিলেন তিনি এবং ‘অপেরা মাষ্টার’ নামে পরিচিত হয়েছিলেন।  তার নৈপুণ্যে ন্যাশনাল থিয়েটারে বহু গীতিনাট্য সুঅভিনীত হয়েছে। মঞ্চে অভিনয়ের চেয়ে সংগীতের তাল-মাত্রা প্রভৃতিতে বেশি মনোযোগ দিতেন। তারা সুন্দরী-সহ বহু অভিনেত্রীর সংগীত শিক্ষক ছিলেন তিনি।

রামতারণ সান্যাল ১৩১৯ বঙ্গাব্দের ৬ ই কার্তিক (ইংরাজী ২৩ শে অক্টোবর ১৯১২ খ্রিস্টাব্দে) পরলোক গমন করেন।

তথ্যসূত্র 

১৮৫৮-এ জন্ম
১৯১২-এ মৃত্যু
রাজবাড়ী জেলার ব্যক্তি
বাঙালি নাট্যব্যক্তিত্ব
আব্দুল্লাহ বিন সাল্লিহ

আব্দুল্লাহ মুহাম্মদ বিন সাল্লিহ (, ; জন্ম: ২ সেপ্টেম্বর ১৯৪৮; আব্দুল্লাহ বিন সাল্লিহ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল-নাসর এবং সৌদি আরব ফুটবল দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন রক্ষণভাগের খেলোয়াড় হিসেবে খেলেছেন।

১৯৬৬ সালে, সৌদি আরবের হয়ে আন্তর্জাতিক পর্যায়ে অভিষেক করেছেন, যেখানে তিনি বেশ কয়েকটি ম্যাচে অংশগ্রহণ করেছেন।

তথ্যসূত্র 

জীবিত ব্যক্তি
১৯৪৮-এ জন্ম
সৌদি ফুটবলার
ফুটবল রক্ষণভাগের খেলোয়াড়
সৌদি পেশাদার লিগের খেলোয়াড়
আল নাসর ফুটবল ক্লাবের খেলোয়াড়
কিম সোকজিন

কিম সোকজিন (, জন্ম - ০৪ ডিসেম্বর, ১৯৯২), যিনি তার স্টেজ নাম জিন () নামেও পরিচিত, হচ্ছেন একজন দক্ষিণ কোরিয়ান গায়ক এবং সংগীত-রচয়িতা।  তিনি দক্ষিণ কোরিয়ার প্রখ্যাত বয়ব্যান্ড বিটিএস এর একজন সঙ্গীতশিল্পী। ২০১৩ সালে তিনি বিটিএস এ যোগদান করেন। জিন বিটিএস-এর সাথে তিনটি একক গান লিখেছেন এবং প্রকাশ করেছেন: "অ্যাওয়েক" (২০১৬), "এপিফ্যানি" (২০১৮), এবং "মুন" (২০২০), যা সবই দক্ষিণ কোরিয়ার গাওন ডিজিটাল চার্টে স্থান পেয়েছে। ২০১৯ সালের জুন মাসে জিন তার প্রথম একক গান, দি ডিজিটাল ট্র্যাক "টুনাইট" প্রকাশ করেন। তিনি ২০১৬ সালে সম্প্রচারিত ধারাবাহিক "হাওয়ারং: দি পোয়েট ওয়ারিয়ার ইয়ুথ" এর সাউন্ডট্র্যাক "ইভেন ইফ আই ডাই, ইটস ইউ" গানটি বিটিএস সদস্য ভি এর সঙ্গে একত্রে গেয়েছেন। জিন অনেক সমালোচনামূলক প্রশংসা পেয়েছেন তার ফলসেটো এবং গায়ক হিসাবে আবেগের পরিসরের জন্য।

জীবন ও ক্যারিয়ার

প্রথম জীবন ও ক্যারিয়ার 
জিন ০৪ ডিসেম্বর, ১৯৯২ সালে গোয়াছন , গিয়োঙ্গি-দো, দক্ষিণ কোরিয়াতে জন্মগ্রহণ করেন। পরিবারে তাঁর মা, বাবা এবং একজন বড় ভাই আছেন।

তথ্যসূত্র 

১৯৯২-এ জন্ম
জীবিত ব্যক্তি
কে-পপ সঙ্গীতশিল্পী
বিটিএস সদস্য
দক্ষিণ কোরীয় পপ গায়ক
দক্ষিণ কোরীয় পুরুষ আইডল
দক্ষিণ কোরিয়ার জাপানি ভাষার সঙ্গীতশিল্পী
দক্ষিণ কোরিয়ার ইংরেজি ভাষার সঙ্গীতশিল্পী
২১শ শতাব্দীর দক্ষিণ কোরীয় গায়ক
অর্ডার অফ কালচারাল মেরিট (কোরিয়া) প্রাপক
কনকুক বিশ্ববিদ্যালয়ের প্রাক্তন শিক্ষার্থী
হাইব কর্পোরেশনের শিল্পী
অতিক্রিয়াশীল সহমহামারি

অতিক্রিয়াশীল সহমহামারি ( বা Synergistic epidemic) বলতে কোনও জনসমষ্টির মধ্যে একই স্থানে ও একই সময়ে বিদ্যমান দুই বা ততোধিক মহামারির গুচ্ছবদ্ধতা ও আন্তঃক্রিয়ার পরিণামে মাত্রাতিরিক্ত রোগীর সৃষ্টি হবার ঘটনাকে বোঝায়। জৈবিক দৃষ্টিকোণ থেকে কোনও জনসমষ্টির বহুসংখ্যক রোগীর মাঝে আন্তঃক্রিয়া ঘটলে এবং এসব ব্যক্তি গুচ্ছবদ্ধ হয়ে বসবাস করলে তাদের মধ্যে অনেকের দেহে দুই বা ততোধিক রোগের উপস্থিতি দেখা দেয়, যে ব্যাপারটিকে অতিক্রিয়াশীল মহামারি বলে নির্দেশ করা যায়। আবার, জৈবিক আন্তঃক্রিয়া ও গুচ্ছীভবনের বাইরেও সামাজিক ও পরিবেশগত কারণেও (যেমন দারিদ্র্য, অস্বাস্থ্যকর পরিবেশ, জলবায়ু পরিবর্তন, বায়ুদূষণ, স্বাস্থ্যসেবায় আর্থসামাজিক বৈষম্য, সামাজিক কাঠামোগত সহিংসতা, ইত্যাদি) অতিক্রিয়াশীল সহমহামারির সৃষ্টি হতে পারে।

মার্কিন চিকিৎসা নৃবিজ্ঞানী মেরিল সিঙার ১৯৯০-এর দশকে মার্কিন যুক্তরাষ্ট্রের অবহেলিত জনসম্প্রদায়ে এইডস ও যক্ষ্মা রোগের মহামারির সম্মিলনে সৃষ্ট অবস্থাটির বর্ণনা দিতে গিয়ে অতিক্রিয়াশীল সহমহামারি পরিভাষাটি ব্যবহার করেন। তিনি মহামারি সৃষ্টিকারী প্রতিটি রোগকে সংকীর্ণ দৃষ্টিকোণ থেকে আলাদা করে না দেখে এগুলিকে জৈবিক, সামাজিক ও পরিবেশগত দৃষ্টিভঙ্গি থেকে সামগ্রিকভাবে পর্যবেক্ষণ করে জনস্বাস্থ্যের উপর এদের সম্মিলিত নেতিবাচক প্রভাবের উপরে জোর দেন। দুইটি মারাত্মক রোগ একই সময়ে হলেই সেটিকে অতিক্রিয়াশীল সহমহামারি বলা হয় না। অতিক্রিয়াশীল সহমহামারির আলোচনাতে আলোচ্য সম্প্রদায়ে বিভিন্ন অস্বাস্থ্যকর অবস্থা ও রোগের ঘনীভবন, এগুলির মধ্যকার আন্তঃক্রিয়া এবং একই সাথে এগুলির নেপথ্যের আর্থ-সামাজিক-পরিবেশগত কারণগুলি একত্রে আলোচিত হয় এবং এগুলির সামষ্টিক নেতিবাচক প্রভাব অধ্যয়ন করা হয়।

উদাহরণস্বরূপ, করোনাভাইরাস রোগ ২০১৯ (কোভিড-১৯) একটি সংক্রামক ব্যাধি হলেও এতে সেসব রোগীর মৃত্যুর ঝুঁকি বেশি, যাদের পূর্ব থেকেই উচ্চ রক্তচাপ, মেদবাহূল্য বা অতিস্থূলতা, মধুমেহ রোগ, হৃৎরক্তবাহিকার রোগ, দীর্ঘমেয়াদী শ্বাসযন্ত্রীয় রোগ ও কর্কট রোগ বা ক্যান্সার বিদ্যমান। এর সাথে আর্থ-সামাজিক বৈষম্যজনিত কারণে সঠিক সময়ে সঠিক স্বাস্থ্যসেবার স্বল্প খরচে সহজলভ্যতার অভাবও বিশেষ বিশেষ জনসম্প্রদায়ের রোগীদের মৃত্যুর ঝুঁকি বহুগুণে বাড়িয়ে দেয়। এজন্য কোনও কোনও বিশেষজ্ঞ করোনাভাইরাস রোগকে একটি স্বতন্ত্র বৈশ্বিক মহামারি হিসেবে না দেখে এটিকে একটি বৈশ্বিক অতিক্রিয়াশীল সহমহামারির অংশ হিসেবে গণ্য করা উচিত বলে মনে করেন।

তথ্যসূত্র 

মহামারি
সাঁওতালি ভাষাভাষী অনুযায়ী ভারতের রাজ্যসমূহ

সাঁওতালি ভাষা হল অস্ট্রো-এশীয় ভাষাপরিবারের অন্তর্ভুক্ত মুন্ডা ভাষাগোষ্ঠীর একটি ভাষা। এটি ভারতের ঝাড়খণ্ড রাজ্যের স্থানীয় এবং সহসরকারি ভাষা। এছাড়াও ভারতের পশ্চিমবঙ্গ এবং ওড়িশা ও বিহার রাজ্যে যথেষ্ট সংখ্যক লোক এই ভাষায় কথা বলেন। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ১৫তম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ৭৪ লক্ষ যা ভারতের মোট জনসংখ্যার ০.৬১%। মাতৃভাষী বক্তার সংখ্যা অনুসারে এই ভাষাটি বিশ্বের ১৪০তম সর্বাধিক প্রচলিত ভাষা।

নিচের তালিকাটি সাঁওতালি-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।

২০১১

জেলাভিত্তিক পরিসংখ্যান
ঝাড়খণ্ড
 দুমকা জেলা - ৫২৪৭৬১ (৩৯.৭১%)
 পাকুড় জেলা - ৩২৭৭৭৩ (৩৬.৪০%)
 জামতাড়া জেলা - ২৩০১৭৪ (২৯.১০%)
 সাহেবগঞ্জ জেলা - ২৫১৫৪৫ (২১.৮৬%)
 গোড্ডা জেলা - ২৭০৫৫৫ (২০.৬০%)
 পূর্ব সিংভূম জেলা - ৩৬৫১৮১ (১৫.৯২%)
 সরাইকেল্লা খরসোয়া জেলা - ১৬৬৩৪১ (১৫.৬২%)
 বোকারো জেলা - ২৩৪৮৫৮ (১১.৩৯%)
 দেওঘর জেলা -১৪৬৭২৫ (৯.৮৩%)
 গিরিডি জেলা - ২১৯৯৪৬ (৮.৯৯%)
 ধানবাদ জেলা - ২৩৩৫৪৪ (৮.৭০%)
 রাঁচি জেলা - ১৩৯৪৫০ (৪.৭৯%)
 রামগড় জেলা - ৪৩০১১ (৪.৫৩%)
 হাজারিবাগ জেলা - ৬০৩৪৬ (৩.৪৮%)
 পশ্চিম সিংভূম জেলা - ৫০৩২২ (৩.৩৫%)
 কোডারমা জেলা - ৩৭২৫ (০.৫২%)

পশ্চিমবঙ্গ
 পুরুলিয়া জেলা - ৩২৭২৭০ (১১.১৭%)
 দক্ষিণ দিনাজপুর জেলা - ১৬২৩১৬ (৯.৬৮%)
 পশ্চিম মেদিনীপুর জেলা - ৫১২৬২০ (৮.৬৭%)
 বাঁকুড়া জেলা - ২৮৬৪২৭ (৭.৯৬%)
 বীরভূম জেলা - ২১০৩৪৪ (৬.০১%)
 বর্ধমান জেলা - ৩৭২৪৯৯ (৪.৮৩%)
 মালদহ জেলা - ১৬৬৭৭৩ (৪.১৮%)
 উত্তর দিনাজপুর জেলা - ১১৩৪৪৫ (৩.৭৭%)
 হুগলি জেলা - ১৩০৬৬৮ (২.৩৭%)
 দার্জিলিং জেলা - ১৮৪২৬ (১.০০%)
 জলপাইগুড়ি জেলা - ৩৫৪৯৯ (০.৯২%)
 মুর্শিদাবাদ জেলা - ৫০৩১০ (০.৭১%)

ওড়িশা
 ময়ূরভঞ্জ জেলা - ৬২৫০৫০ (২৪.৮১%)
 বালেশ্বর জেলা - ৯৫৩৩৩ (৪.১১%)
 কেন্দুঝর জেলা - ৬৭৯১৩ (৩.৭৭%)
 ঢেঙ্কানাল জেলা - ১০৯০২ (০.৯১%)
 যাজপুর জেলা - ১৩৪৬৭ (০.৭৪%)
 অনুগুল জেলা - ৬৪৬২ (০.৫১%)

আসাম
 কোকড়াঝাড় জেলা - ১০৫৫৪৪ (১১.৯০%)
 চিরাং জেলা - ২২৭৯৫ (৪.৭৩%)
 ওদালগুড়ি জেলা - ২৩২৩৮ (২.৭৯%)
 বাক্সা জেলা - ১৮৬৪৬ (১.৯৬%)
 শোণিতপুর জেলা - ১৩৮৪০ (০.৭২%)

বিহার
 বাঁকা জেলা - ৮৫৫১৪ (৪.২০%)
 জামুই জেলা - ৬৪৩৯৫ (৩.৬৬%)
 কিশানগঞ্জ জেলা - ৫৮২৮৭ (৩.৪৫%)
 কাটিহার জেলা - ৯১২৯৮ (২.৯৭%)
 পূর্ণিয়া জেলা - ৮৩৮১৭ (২.৫৭%)
 আরারিয়া জেলা - ২৯৩৮৫ (১.০৫%)

মহারাষ্ট্র
 গড়চিরোলী জেলা - ১০১৫৫৭ (৯.৪৭%)

২০০১
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী সাঁওতালিভাষীর তালিকা নিম্নরূপ:

তথ্যসূত্র

বিভিন্ন ভাষাভাষী অনুযায়ী ভারতের রাজ্য ও কেন্দ্রশাসিত অঞ্চল
শক্তি রাজ্য

শক্তি রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি প্রাথমিকভাবে ছত্তিশগড় রাজ্য এজেন্সির অন্তর্গতথাকলেও পরে এটিকে পূর্বাঞ্চলীয় রাজ্য এজেন্সির অংশীভূত করা হয়৷

১৯০১ খ্রিস্টাব্দের জনগণনা অনুসারে রাজ্যটির রাজধানী শক্তিনগরের জনসংখ্যা ছিলো ১,৭৯১ জন৷ বর্তমানে এটি ছত্তিশগড় রাজ্যের জাঞ্জগীর চাঁপা জেলায় অবস্থিত৷ রাজ্যটি ৩৫৭ বর্গকিলোমিটার জুড়ে বিস্তৃত ছিলো এবং ১৯৮২ খ্রিস্টাব্দের জনগণনা অনুসারে এটির জনসংখ্যা ছিলো ২২,৮১৯ জন৷ রাজ্যের শাসক ছিলেন গোণ্ড এবং বার্ষিক রাজব্যয়নির্বাহী ভাতার পরিমাণ ছিলো ২৯,০০০ ভারতীয় মুদ্রা৷ ১৯৪৮ খ্রিস্টাব্দের ১লা জানুয়ারি তারিখে রাজ্যটি ভারতীয় অধিরাজ্যে যোগদান করে৷

ইতিহাস
শক্তি রাজ্যের শাসক ছিলেন রাজগোণ্ড বংশীয়। রাজ্যটির ইতিহাস এবং রাজ্যপত্তন সম্পর্কে বিশেষ ধারণা পাওয়া যায় না। তবে জনশ্রুতি অনুসারে সম্বলপুরের রাজার দুই যমজ সেনাপতি এই রাজ্য প্রতিষ্ঠা করেছিলেন বলে ধারণা করা হয়। বর্তমান ছত্রিশগড় রাজ্যের জাঞ্জগীর চাম্পা জেলায় অবস্থিত শক্তিনগর ছিল এই রাজ্যের রাজধানী ও প্রশাসনিক দপ্তর।
রাজ্যটির শেষ স্বাধীন রাজা রাণা বাহাদুর লীলাধর সিংহ ১৮৯২ খ্রিস্টাব্দের ৩রা ফেব্রুয়ারি জন্মগ্রহণ করেন এবং ১৯১৪ খ্রিস্টাব্দের ৪ঠা জুলাই রাজ সিংহাসনে আরোহণ করেন৷ রাজপরিবারটি এখনো রয়েছে এবং বর্তমানে এটির বয়োজ্যেষ্ঠ ও প্রধান হলেন রাজা সুরেন্দ্র বাহাদুর সিংহ৷ তিনি ভারতীয় হকি দলের প্রতিনিধি এবং মধ্যপ্রদেশ সরকারের আওতায় দুবার মন্ত্রীপদ আলোকিত করেছেন৷

শাসকবর্গ
শক্তি দেশীয় রাজ্যের শাসকগণ রাণা উপাধিতে ভূষিত হতেন।
.... – ....                রুদ্র সিংহ 
.... – ....                উদয় সিংহ 
.... – ....                কিবাত সিংহ 
.... – ....                কগন সিংহ 
.... – ১৮৩৭ কলন্দর সিংহ 
 ১৮৩৭ – ১৯ জুন ১৮৫০ শূণ্যপদ
 ১৯ জুন ১৮৫০ – ১৮৭৫ রণজিৎ সিংহ
 ১৮৭৫ – ফেব্রুয়ারি ১৮৯২ শূণ্যপদ
 ফেব্রুয়ারি ১৮৯২ – ৪ জুলাই ১৯১৪ রূপনারায়ণ সিংহ
 ৪ জুলাই ১৯১৪ – ১৫ আগস্ট ১৯৪৭ লীলাধর সিংহ

তথ্যসূত্র

ছত্তিশগড়ের ইতিহাস
ছত্তিসগড়ের দেশীয় রাজ্য
ভারতের দেশীয় রাজ্য
জাঞ্জগীর-চাম্পা
মালেক সরকার

মালেক সরকার বাংলাদেশের ময়মনসিংহ জেলার রাজনীতিবিদ ও ব্যবসায়ী। তিনি ২০২৪ সালে জাতীয় সংসদ নির্বাচনে ময়মনসিংহ-৬ সংসদীয় আসনের সংসদ সদস্য নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

রাজনৈতিক জীবন 
মালেক সরকার ২০২৪ সালের জাতীয় সংসদ নির্বাচনে প্রার্থী হওয়ার পূর্বে ফুলবাড়ীয়া উপজেলার উপজেলা চেয়ারম্যান ছিলেন। তিনি স্বতন্ত্র প্রার্থী হিসেবে নির্বাচন করে বাংলাদেশ আওয়ামী লীগের প্রার্থী মোসলেম উদ্দিনকে পরাজিত করে সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

তথ্যসূত্র 

জীবিত ব্যক্তি
ময়মনসিংহ জেলার রাজনীতিবিদ
ময়মনসিংহ জেলার ব্যক্তি
বাংলাদেশ আওয়ামী লীগের রাজনীতিবিদ
দ্বাদশ জাতীয় সংসদ সদস্য
দ্বাদশ জাতীয় সংসদের স্বতন্ত্র সদস্য
মোহাম্মদ মমিন উল্লাহ

মোহাম্মদ মমিন উল্লাহ বাংলাদেশের নোয়াখালী জেলার রাজনীতিবিদ যিনি তৎকালীন নোয়াখালী-৯ আসনের সংসদ সদস্য ছিলেন।

প্রাথমিক জীবন 
মোহাম্মদ মমিন উল্লাহ নোয়াখালী জেলায় জন্মগ্রহণ করেন।

রাজনৈতিক জীবন 
মোহাম্মদ মমিন উল্লাহ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন নোয়াখালী-৯ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
নোয়াখালী জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
মোহাম্মদ ইসমাইল (পরিচালক)

মোহাম্মদ ইসমাইল (১ সেপ্টেম্বর ১৯৫১ - ২০ মার্চ ২০২১) একজন মরক্কী চলচ্চিত্র পরিচালক ছিলেন। তিনি ২০০৮ সালের চলচ্চিত্র ওয়াদান উম্মাহাত পরিচালনা করেন।

১৯৭০ সালে তিনি রাবাত অনুষদে আইন বিষয়ে অধ্যয়ন শুরু করেন।

১৯৭৪ সালে, তিনি মরোক্কো টেলিভিশনে যোগ দেন ও সেখানে তিনি অসংখ্য চলচ্চিত্র, নাট্য সন্ধ্যা এবং বেশ কয়েকটি বৈচিত্র্যপূর্ণ অনুষ্ঠান প্রযোজনা ও পরিচালনা করেন।

পরিচালিত চলচ্চিত্র
 ২০০৯ : আওলাদ লাবলাদ
 ২০০৮ : ওয়াদান উম্মাহাত
 ২০০৫ : পোরকুই পাস (টেলিফিল্ম)
 ২০০৪ : ইচি এত লা
 ২০০৩ : আল্লাল আল কালদা (টেলিফিল্ম)
 ২০০১ : আমওয়াজো এল বার (টেলিফিল্ম)
 ২০০০ : এত আপ্রেস ...
 ১৯৯৬ : আউচতাম

তথ্যসূত্র

বহিঃসংযোগ
 

২০২১-এ মৃত্যু
১৯৫১-এ জন্ম
মরক্কী চলচ্চিত্র পরিচালক
হারুন অর রশীদ খাঁন

মোহাম্মদ হারুন অর রশীদ খাঁন বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১৭ ও চট্টগ্রাম-৯ আসনের আসনের সংসদ সদস্য ছিলেন।

প্রাথমিক জীবন 
মোহাম্মদ হারুন অর রশীদ খাঁন চট্টগ্রাম জেলায় জন্মগ্রহণ করেন।

রাজনৈতিক জীবন 
মোহাম্মদ হারুন অর রশীদ খাঁন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১৭ আসন থেকে সংসদ সদস্য নির্বাচিত হন। জাতীয় পার্টিতে যোগ দিয়ে চট্টগ্রাম-৯ আসনের ১৯৮৮ সালের উপ-নির্বাচনে তিনি পুনরায় সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
চট্টগ্রাম জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
জাতীয় পার্টির রাজনীতিবিদ
দ্বিতীয় জাতীয় সংসদ সদস্য
চতুর্থ জাতীয় সংসদ সদস্য
চট্টগ্রাম জেলার ব্যক্তি
সালফার ডাইঅক্সাইড

সালফার ডাই অক্সাইড হলো সালফার এবং অক্সিজেন পরমাণুর সমন্বয়ে গঠিত একটি বায়বীয় যৌগ। প্রমিত বায়ুমন্ডলে, এটি একটি তীব্র, উত্তেজিত গন্ধ সঙ্গে একটি বিষাক্ত গ্যাস।  সালফার ডাই অক্সাইডের রাসায়নিক  সংকেত টি  হলো ( SO2) ।

বর্ণনা 
অতএব, এটি সমযোজী বন্ধনের মাধ্যমে দুটি অক্সিজেন পরমাণুর সাথে আবদ্ধ সালফার পরমাণুর সমন্বয়ে গঠিত। একটি অক্সিজেন পরমাণু সালফার পরমাণুর সাথে ডাবল বন্ড গঠন করতে পারে। সুতরাং, সালফার পরমাণু যৌগের কেন্দ্রীয় পরমাণু। যেহেতু সালফার উপাদানটির বহির্মুখী কক্ষপথে 6 টি ইলেক্ট্রন থাকে, তাই অক্সিজেন পরমাণুর সাথে দুটি দ্বিবন্ধন গঠনের পরে আরও 2 টি ইলেক্ট্রন অবশিষ্ট রয়েছে, যা নিঃসঙ্গ ইলেকট্রন যুগল হিসাবে কাজ করতে পারে। এটি কৌণিক জ্যামিতি হিসাবে SO2 অণুর জ্যামিতি নির্ধারণ করে।

সালফার ডাই অক্সাইড সালফার দহন প্রক্রিয়া দ্বারা উৎপাদিত হতে পারে। যদি তা না হয় তবে সালফারযুক্ত মিশ্রণগুলি পোড়াও সালফার ডাই অক্সাইড তৈরি করতে পারে।

S + O2 -> SO2

এই প্রতিক্রিয়া বহির্মুখী। সুতরাং এটি সালফার ডাই অক্সাইড গ্যাসের সাথে শক্তি প্রকাশ করে। এই শক্তি থেকে উৎপাদিত তাপ খুব বেশি। তদতিরিক্ত, ফেরাস সালফাইড, জিংক সালফাইডের মতো সংশ্লেষযুক্ত সালফার সালফার ডাই অক্সাইড গ্যাস নির্গত করতে পারে।

4 FeS + 7O2 -> 2 Fe2O3 + 4 SO2..

সালফার ডাই অক্সাইডে সালফারের জারণ অবস্থা +4 হয়। সুতরাং, সালফার ডাই অক্সাইড উচ্চতর জারণ অবস্থায় থাকা সালফার পরমাণুর সমন্বিত যৌগিক হ্রাস দ্বারাও উৎপাদিত হতে পারে। এর একটি উদাহরণ তামা এবং সালফিউরিক অ্যাসিডের মধ্যে প্রতিক্রিয়া। এখানে সালফিউরিক অ্যাসিডে সালফার +6 এর জারণ অবস্থায় রয়েছে। অতএব, এটি সালফার ডাই অক্সাইডের +4 জারণ অবস্থাতে হ্রাস করা যেতে পারে।

সালফার ডাই অক্সাইড সালফিউরিক অ্যাসিড উত্পাদনে ব্যবহার করা যেতে পারে যা শিল্প স্কেল এবং ল্যাবরেটরি স্কেলে বেশ কয়েকটি অ্যাপ্লিকেশন রয়েছে। সালফার ডাই অক্সাইডও একটি ভাল বিক্রিয়া হার হ্রাসকারী এজেন্ট। সালফার অক্সাইডেশন সালফার ডাই অক্সাইডে +4 হওয়ায় এটি সহজেই +6 জারণ অবস্থায় জারণ করা যায় যা অন্য যৌগকে হ্রাস করতে দেয়।

সালফার ডাই অক্সাইড এর দহন 

 অক্সিজেনের উপস্থিতিতে শক্ত সালফার পোড়া হলে সালফার ডাই অক্সাইড তৈরি হয়।

সালফার ডাই অক্সাইড

সংজ্ঞা 
সালফার ডাই অক্সাইড: সালফার ডাই অক্সাইড সালফার এবং অক্সিজেন পরমাণুর সমন্বয়ে গঠিত একটি বায়বীয় যৌগ।

জারণ 
সালফার ডাই অক্সাইড: সালফার ডাই অক্সাইডে সালফারের জারণ অবস্থা +4 হয়।

ফেজ 
সালফার ডাই অক্সাইড: সালফার ডাই অক্সাইড ঘরের তাপমাত্রায় বায়বীয় পর্যায়ে থাকে।

ভর 
সালফার ডাই অক্সাইড: সালফার ডাই অক্সাইডের আণবিক ভর g৪ গ্রাম / মোল।

গলনাঙ্ক 
সালফার ডাই অক্সাইড: সালফার ডাই অক্সাইডের গলনাঙ্কটি প্রায় -71 ডিগ্রি সেন্টিগ্রেড হয় |

স্ফুটনাঙ্ক 
সালফার ডাই অক্সাইড: সালফার ডাই অক্সাইডের ফুটন্ত পয়েন্ট প্রায় -10 ডিগ্রি

ব্যবহার 
সালফার ডাই অক্সাইড কখনও কখনও শুকনো গুঁড়ো, শুকনো ডুমুর, এবং অন্যান্য শুকনো ফলের জন্য একটি সংরক্ষণক হিসাবে ব্যবহৃত হয়, এটি তার অ্যান্টিমাইক্রোবিয়াল বৈশিষ্ট্যগুলির কারণে, এবং ইউরোপে এই ভাবে ব্যবহার করা হয় যখন বলা হয়। একটি সংরক্ষণকীয় হিসাবে, এটি ফলের রঙিন চেহারা বজায় রাখে এবং ফল পচে যাওয়া থেকে রক্ষা করে।

তথ্যসূত্র

সালফার যৌগ
শিল্প গ্যাস
প্রিজারভেটিভ
সালফার অক্সাইড
বিজারক
অজৈব দ্রাবক
ই-সংখ্যায়িত খাদ্যে সংযোজিত দ্রব্য
মহসিন আল-হারছি

মহসিন আল-হারছি (, ; জন্ম: ১৭ জুলাই ১৯৭৬) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল-নাসর এবং সৌদি আরব ফুটবল দলের হয়ে একজন রক্ষণভাগের খেলোয়াড় হিসেবে খেলেছেন।

১৯৯৮–৯৯ মৌসুমে, আল-নাসরের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। আল-নাসরের হয়ে ৮ মৌসুম খেলার পর, তিনি আল-ফাইহায় যোগদান করেন। অতঃপর তিনি ওহুদে যোগদান করেন, যেখানে তিনি ২ মৌসুম অতিবাহিত করে অবসর গ্রহণ করেছেন।

১৯৯৯ সালে, আল-হারছি সৌদি আরবের হয়ে আন্তর্জাতিক পর্যায়ে অভিষেক করেছেন, যেখানে তিনি ২০ ম্যাচে ২টি গোল করেছেন। তিনি সৌদি আরবের হয়ে ২০০২ ফিফা বিশ্বকাপ এবং ১৯৯৯ ফিফা কনফেডারেশন্স কাপে অংশগ্রহণ করেছেন, যার মধ্যে ১৯৯৯ ফিফা কনফেডারেশন্স কাপে তিনি চতুর্থ স্থানের পদক জয়লাভ করেছেন।

তথ্যসূত্র

বহিঃসংযোগ
 
 

জীবিত ব্যক্তি
১৯৭৬-এ জন্ম
সৌদি ফুটবলার
ফুটবল রক্ষণভাগের খেলোয়াড়
সৌদি পেশাদার লিগের খেলোয়াড়
আল-ফায়হা এফসি খেলোয়াড়
সৌদি আরবের আন্তর্জাতিক ফুটবলার
২০০২ ফিফা বিশ্বকাপের খেলোয়াড়
সৌদি প্রথম বিভাগ লিগের খেলোয়াড়
সৌদি দ্বিতীয় বিভাগের খেলোয়াড়
আল নাসর ফুটবল ক্লাবের খেলোয়াড়
পুরুষ ফুটবল রক্ষণভাগের খেলোয়াড়
মুহাম্মদ মিয়াঁ মনসুর আনসারি

মুহাম্মদ মিয়াঁ মনসুর আনসারি (উর্দু: ) (১০ই মার্চ ১৮৮৪ - ১১ জানুয়ারী ১৯৪৬) ছিলেন ভারতীয় স্বাধীনতা আন্দোলনের নেতা এবং রাজনৈতিক কর্মী। তিনি ১৮৬৮ সালে প্রতিষ্ঠিত দারুল উলুম দেওবন্দের অন্যতম প্রতিষ্ঠাতা মুহাম্মদ কাসিম নানুতভির নাতি ছিলেন। মাহমুদ হাসান দেওবন্দির পাশাপাশি তিনি ব্রিটিশ রাজের বিরূদ্ধে রেশমি রুমাল আন্দোলনের অন্যতম সূচনাকারী ছিলেন।

জীবনী 
তিনি সাহারানপুর ইউপির সম্ভ্রান্ত আনসারি পরিবারে জন্মগ্রহণ করেছিলেন। তিনি আবদুল্লাহ আনসারির বাড়িতে তিনি বড় হন। মনসুর আনসারি দারুল উলুম দেওবন্দে ফিরে আসেন এবং ধীরে ধীরে পান-ইসলামী আন্দোলনে যুক্ত হন। দ্বিতীয় বিশ্বযুদ্ধের সময় তিনি অন্যতম দেওবন্দি নেতা মাহমুদুল হাসান দেওবন্দির রেশমি রুমাল আন্দোলনের কেন্দ্রীয় শক্তির সমর্থনের জন্য ভারত ত্যাগ করেছিলেন।

রেশমি রুমাল আন্দোলন 
এই আন্দোলনের চিঠিগুলি রেশম কাপড়ে লেখা হত, তাই এর নাম রেশমি রুমাল আন্দোলন। এই আন্দোলনের অন্যতম নায়ক হলেন মাওলানা মুহাম্মদ মিয়াঁ মনসুর আনসারি। তিনি ১৯১৫ সালের সেপ্টেম্বরে মাওলানা মাহমুদুল হাসানের সাথে হেজাজে গিয়ে জামায়াতের কোষাধ্যক্ষ হিসাবে কাজ করেন।। ১৯১৬ সালের এপ্রিল মাসে তিনি গালিব নামা (রেশমি চিঠি) নিয়ে ভারতে ফিরে এসেছিলেন, যা তিনি ভারত ও স্বায়ত্তশাসিত অঞ্চলে মুক্তিযোদ্ধাদের প্রদান করেছিলেন এবং তা ১৯১৬ সালের জুনে আফগানিস্তানের কাবুলে নিয়ে যান।

পরবর্তি জীবন 
মনসুর আনসারি আফগান আমির হাবিবুল্লাহ খানের সমাবেশে যোগদান করতে প্রথম বিশ্বযুদ্ধের সময় কাবুলে যান। ১৯১৫ সালের ডিসেম্বরে তিনি কাবুলে গঠিত অস্থায়ী সরকারে যোগ দিয়েছিলেন এবং যুদ্ধের শেষ অবধি আফগানিস্তানে থেকে যান। তিনি রাশিয়া ভ্রমণ করেছিলেন এবং দু'বছর তুরস্কে কাটিয়েছেন। অন্যান্য অনেক দেশেও তিনি অবস্থান করেছেন।

তিনি ছিলেন মূলত দারুল উলূম দেওবন্দের আলেমদের নেতৃত্বে পরিচালিত ভারতীয় স্বাধীনতা আন্দোলনের অন্যতম সক্রিয় এবং শীর্ষস্থানীয় সদস্য ছিলেন।

১৯৪৬ সালে ভারতীয় জাতীয় কংগ্রেস তাকে ভারতে ফিরে আসার অনুরোধ জানায় এবং ব্রিটিশ সরকার তাকে আসার অনুমতি দেয়। তবে তিনি কাবুলেই থাকার সিদ্ধান্ত নিয়েছিলেন, কেননা সেখানে তিনি তাফসিরে শাইখ মাহমুদুল হাসান দেওবন্দি (যা কাবুলী তাফসীর নামে পরিচিত) শেখানো এবং অনুবাদ শুরু করেন।

রচনাবলি 
তার বই গুলোর মধ্যে অন্তর্ভুক্ত:

 হুকুমতে ইলাহ
 আসাসে ইনকিলাব
 দাস্তোরে ইমামত

মৃত্যু 
১৯৪৬ সালে মুহাম্মদ মিয়াঁ মনসুর আনসারি গুরুতর অসুস্থ হয়ে পড়েন এবং ১৯৪৬ সালের ১১ জানুয়ারি আফগানিস্তানের নঙ্গরহার প্রদেশের জালালাবাদে মৃত্যুবরণ করেন এবং সেখানে সমাহিত হন।

তথ্যসূত্র

আরও দেখুন 
দেওবন্দি ব্যক্তিত্বের তালিকা

১৮৮৪-এ জন্ম
১৯৪৬-এ মৃত্যু
ভারতীয় স্বাধীনতা কর্মী
দেওবন্দি ব্যক্তি
ভারতীয় মুসলিম
উত্তরপ্রদেশের ভারতীয় স্বাধীনতা কর্মী
মাহমুদ হাসান দেওবন্দির ছাত্র
২০শ শতাব্দীর ইসলামের মুসলিম পণ্ডিত
হিন্দু-জার্মান ষড়যন্ত্র
২০শ শতাব্দীর ভারতীয় মুসলিম
সুন্নি মুসলিম পণ্ডিত
বজবজ কলেজ

বজবজ কলেজ হল ১৯৭১ খ্রিস্টাব্দের ১০ ডিসেম্বর প্রখ্যাত লেখক নারায়ণ গঙ্গোপাধ্যায় এবং পৃথ্বীশ দত্ত প্রতিষ্ঠিত বজবজ, পশ্চিমবঙ্গ, ভারতের একটা প্রাক-স্নাতক কলেজ। এই কলেজ কলকাতা বিশ্ববিদ্যালয় দ্বারা অনুমোদিত।

বিভাগসমূহ

বিজ্ঞান 
বজবজ কলেজে বিজ্ঞানের নিম্নলিখিত বিভাগ চালু আছে:

সাধারণ বিভাগ
 রসায়ন
 পদার্থবিজ্ঞান
 গণিতশাস্ত্র
 উদ্ভিদবিদ্যা
 প্রাণিবিদ্যা
 অর্থনীতি

সাম্মানিক বিভাগ
 প্রাণিবিদ্যা
 উদ্ভিদবিদ্যা
 অর্থনীতি
 খাদ্য ও পুষ্টি
 ভূবিজ্ঞান

কলা ও বাণিজ্য 
কলা ও বাণিজ্যের বিভাগগুলো হল:

সাধারণ বিভাগ
 বাংলা
 ইংরেজি
 ইতিহাস
 ভূবিজ্ঞান
 রাষ্ট্রবিজ্ঞান
 দর্শন
 অর্থনীতি
 শিক্ষা
 সংস্কৃত [নতুন পাঠক্রম]

সাম্মানিক বিভাগ
 বাংলা
 ইংরেজি
 ইতিহাস
 ভূবিজ্ঞান
 রাষ্ট্রবিজ্ঞান
 দর্শন
 শিক্ষা
 বাণিজ্য [সাধারণ ও সাম্মানিক]

স্বীকৃতি 
বজবজ কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। এটি জাতীয় মূল্যায়ন ও প্রত্যয়ন পরিষদ (এনএএসি) দ্বারা স্বীকৃত এবং 'বি গ্রেড' প্রাপ্ত, পরবর্তীতে এই স্বীকৃতির মেয়াদ শেষ হয়ে গিয়েছে।

আরো দেখুন 

 কলকাতা বিশ্ববিদ্যালয় কর্তৃক অনুমোদিত কলেজগুলির তালিকা
 ভারতের শিক্ষা ব্যবস্থা
 পশ্চিমবঙ্গে শিক্ষা

তথ্যসূত্র

বহির্সংযোগসমূহ 
কলেজের সরাকারি ওয়েবসাইট:

 বজবজ কলেজ

১৯৭১-এ প্রতিষ্ঠিত শিক্ষাপ্রতিষ্ঠান
উইকিউপাত্তে স্থানাঙ্ক আছে
কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
১৯৭১-এ পশ্চিমবঙ্গে প্রতিষ্ঠিত
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
২০২১–২২ উয়েফা চ্যাম্পিয়ন্স লিগ

২০২১–২২ উয়েফা চ্যাম্পিয়ন্স লিগ হচ্ছে উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার ৬৭তম আসর এবং ইউরোপিয়ান চ্যাম্পিয়ন্স ক্লাব হতে উয়েফা চ্যাম্পিয়ন্স লিগে নামে পরিবর্তন করার পর ৩০তম আসর।

এই আসরের ফাইনাল ফ্রান্সর সাঁ-দ্যনির স্তাদ দ্য ফ্রান্সে অনুষ্ঠিত হয়। ফাইনালে রিয়াল মাদ্রিদ ১–০ গোলে লিভারপুলকে পরাজিত করে ১৪তম শিরোপা লাভ করে। ২০২১–২২ উয়েফা চ্যাম্পিয়নস লিগের বিজয়ী দল ২০২২ উয়েফা সুপার কাপে ২০২১–২২ উয়েফা ইউরোপা লিগের বিজয়ী দলের বিরুদ্ধে খেলার যোগ্যতা অর্জন করবে। একই সাথে উভয় দল স্বয়ংক্রিয়ভাবে ২০২২–২৩ উয়েফা চ্যাম্পিয়ন্স লিগের গ্রুপ পর্বে খেলার জন্য উত্তীর্ণ হবে।

দল বণ্টন
উয়েফার ৫৫টি সদস্য রাষ্ট্রের মধ্যে ৫৪টি রাষ্ট্রের সর্বমোট ৭৯টি দল ২০২১–২২ উয়েফা চ্যাম্পিয়নস লিগে অংশগ্রহণ করবে (শুধুমাত্র লিশটেনস্টাইন এর ব্যতিক্রম, কারণ তারা কোনো ঘরোয়া লিগ আয়োজন করে না)। উয়েফা দেশ গুণাঙ্ক নিয়ম অনুযায়ী উয়েফার অ্যাসোসিয়েশন র‍্যাঙ্কিং করা হয়, যার মাধ্যমে এই প্রতিযোগিতায় প্রত্যেক অ্যাসোসিয়েশন হতে কতটি দল অংশগ্রহণ করবে তা নির্ধারণ করা হবে:
 অ্যাসোসিয়েশন ১–৪ হতে ৪টি করে দল খেলার যোগ্যতা অর্জন করবে।
 অ্যাসোসিয়েশন ৫–৬ হতে ৩টি করে দল খেলার যোগ্যতা অর্জন করবে।
 অ্যাসোসিয়েশন ৭–১৫ হতে ২টি করে দল খেলার যোগ্যতা অর্জন করবে।
 অ্যাসোসিয়েশন ১৬–৫৫ (ব্যতিক্রম লিশটেনস্টাইন) হতে ১টি করে দল খেলার যোগ্যতা অর্জন করবে।
 ২০২০–২১ উয়েফা চ্যাম্পিয়নস লিগ এবং ২০২০–২১ উয়েফা ইউরোপা লিগের বিজয়ীদের এই আসরে খেলার একটি অতিরিক্ত প্রবেশাধিকার রয়েছে, যার মাধ্যমে তারা যদি তাদের ঘরোয়া লিগের মাধ্যমে ২০২১–২২ উয়েফা চ্যাম্পিয়নস লিগে খেলার যোগ্যতা অর্জন না করেও এই আসরে অংশগ্রহণ কতে পারবে।

অ্যাসোসিয়েশন র‍্যাঙ্কিং
২০২১–২২ উয়েফা চ্যাম্পিয়নস লিগের জন্য, ২০২০ সালের উয়েফা দেশ গুণাঙ্ক অনুযায়ী প্রত্যেক সদস্য রাষ্ট্র হতে কতটি দল খেলবে তা বরাদ্দ করা হয়েছে, যেটি ২০১৫–১৬ মৌসুম হতে ২০১৯–২০ মৌসুম পর্যন্ত ইউরোপীয় প্রতিযোগিতায় তাদের ফলাফলের ওপর ভিত্তি করে নির্ধারিত।

এই দেশ গুণাঙ্কের দল বরাদ্দ ছাড়াও, নিম্নে উল্লেখিত ক্ষেত্রে অ্যাসোসিয়েশন হতে অতিরিক্ত দলও এই প্রতিযোগিতায় অংশগ্রহণ করতে পারে:
  – ২০২০–২১ উয়েফা চ্যাম্পিয়নস লিগ বিজয়ী দলের জন্য অতিরিক্ত স্থান।
  – ২০২০–২১ উয়েফা ইউরোপা লিগ বিজয়ী দলের জন্য অতিরিক্ত স্থান।

দল
নিম্নে উল্লেখিত ছকে বন্ধনীগুলো প্রতিটি দল কীভাবে এই আসরে প্রবেশ করেছে তা নির্দেশ করে:
চ্যা: চ্যাম্পিয়নস লিগ চ্যাম্পিয়ন
ইউ: ইউরোপা লিগ চ্যাম্পিয়ন
১ম, ২য়, ৩য়, ৪র্থ: পূর্ববর্তী মৌসুম শেষে লিগের পয়েন্ট তালিকায় অবস্থান
পরিত্যক্ত-: ইউরোপে করোনাভাইরাসের বৈশ্বিক মহামারীর কারণে জাতীয় অ্যাসোসিয়েশন দ্বারা পরিত্যক্ত মৌসুম শেষে লিগের পয়েন্ট তালিকায় অবস্থান; করোনাভাইরাসের মহামারীর প্রতিক্রিয়া হিসেবে ইউরোপীয় প্রতিযোগিতায় সকল দলের অংশগ্রহণে নির্দেশিকা অনুসারে উয়েফার অনুমোদন প্রয়োজন।

গ্রুপ পর্ব

গ্রুপ এ

গ্রুপ বি

গ্রুপ সি

গ্রুপ ডি

গ্রুপ ই

গ্রুপ এফ

গ্রুপ জি

গ্রুপ এইচ

নকআউট পর্ব

১৬ দলের পর্ব

কোয়ার্টার-ফাইনাল

সেমি-ফাইনাল

ফাইনাল

তথ্যসূত্র

বহিঃসংযোগ
  

২০২১–২২ উয়েফা চ্যাম্পিয়নস লিগ
২০২১–২২-এ উয়েফা ফুটবল
২০২১–২২